Diari Oficial de la Generalitat Valenciana


Sumari del DOGV 7013, del 29-04-2013 (2013/3922)

Notificació de la sentència dictada en el procediment ordinari número 88/2012.
------------------------------------------------------------------------------

### Dades del document

Número de DOGV
:   7013

Data del DOGV
:   29-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3922


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 88/2012. [2013/3922]  
Juí ordinari 88/2012  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat al meu càrrec se seguixen les actuacions de juí ordinari 88/2012 a instàncies de Micuna, SL, representat per la procuradora María Alcalá Velázquez, contra Ángel Fernández Landete i Baby Market, SL, en el qual mitjançant la resolució del dia de hui he disposat notificar la sentència dictada en les actuacions indicades als demandats en parador ignorat, Ángel Fernández Landete i Baby Market, SL, que té l'encapçalament i la part dispositiva que, literalment, són com seguix:  
«Sentència número 22/2013  
València, 15 de gener de 2013  
María del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist estes actuacions de juí ordinari número 88/2012, promogudes a instàncies de la procuradora María Alcalá Velázquez, en nom i representació de la mercantil Micuna, SL, assistida pel lletrat José Joaquín Mir Plana, contra la societat Baby Market, SL, i el seu administrador únic Ángel Fernández Landete, declarats ambdós en rebel·lia processal, en el qual s'exercix acumuladament l'acció de reclamació d'una quantitat i la de responsabilitat de l'administrador social basant-se en el següents: [...]  
  
Dispositiva  
Estime totalment la demanda formulada per la procuradora María Alcalá Velázquez, en nom i representació de la mercantil Micuna, SL, contra la societat Baby Market, SL, i el seu administrador únic, Ángel Fernández Landete, declarats ambdós en rebel·lia, i condemne els dos demandats, conjuntament i solidàriament, a abonar a la part actora la quantitat de 33.944,58 euros, més els interessos moratoris previstos en la Llei 3/2004 i les costes produïdes en esta instància.  
  
Lliureu i uniu un certificat d'esta sentència a les actuacions, i incloeu-ne l'original en el llibre de sentències civils d'este Jutjat.  
  
Es fa saber que, d'acord amb la Llei Orgànica 15/1999, de 13 de desembre, de Protecció de Dades de Caràcter Personal, i la resta de legislació en la matèria, les dades contingudes en esta comunicació i en la documentació adjunta són confidencials, i en queda prohibida la transmissió o comunicació pública per qualsevol mitjà o procediment, les quals hauran de ser tractades exclusivament per als fins propis de l'Administració de justícia.  
Impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit presentat en este Jutjat en el termini de 20 dies hàbils, comptats des de l'endemà de la notificació, en el qual s'exposaran les al·legacions en què es basa la impugnació, a més d'esmentar la resolució apel·lada i d'expressar els pronunciaments que impugna (art. 458 LEC modificat per la Llei 37/2011).  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 euros, que se li tornarà només en el cas que el recurs siga estimat. El depòsit s'ha de constituir tot ingressant la quantitat esmentada en el banc Banesto, en el compte corresponent a este expedient i s'indicarà, en el camp "Concepte", el codi "02 civil-apel·lació" i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'ha d'indicar en el camp "Concepte" el número de compte, el codi i la data en la forma exposada anteriorment.  
  
Esta és la meua sentència, que pronuncie, mane i firme.  
Publicació: la sentència anterior ha sigut donada i publicada pel magistrat/da jutge/essa que la va dictar, i s'ha notificat a les parts, de la qual cosa, jo, el secretari judicial, done fe.»   
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, s'expedix este edicte.   
  
València, 15 de gener de 2013.- El secretari judicial: Jorge Víctor Iglesias de Baya.